# name
Disseny d'un programa formatiu per a la millora de la competència de comunicació oral als graus de Nutrició Humana i Dietètica (NHD) i de Ciència i Tecnologia dels Aliments (CTA)

# metadata.dc.description[].value
Poster del projecte 2022PID-UB/005 i pels Grups d'Innovació Docent Consolidats NUTRICIOPRACTICA-RIDOR (GINDO-UB/167) i Aprenentatge i Pensament (GIDAP) del
RIMDA de la Universitat de Barcelona. Maria Pérez agraeix al Programa Serra Hunter

# metadata.dc.description.abstract[].value
Introducció
La comunicació oral és una competència essencial en el context professional del nutricionista-dietista i el científic i tecnòleg d’aliments. Enquestes inicials a l’alumnat dels graus de NHD i CTA, en el marc d’un projecte d’innovació docent (2022PID-UB/005), van mostrar les mancances durant el desenvolupament d’una exposició oral (nerviosisme, manca rigor científic, excessiva dependència d’un guió, ...). 
Objectius
La implementació d’un programa formatiu a l’alumnat en comunicació oral de forma progressiva al llarg dels 4 cursos dels dos graus i l’elaboració de rúbriques específiques que ens permetin avaluar de forma objectiva la competència oral.
Metodologia
S’han realitzat diverses accions per al disseny del programa formatiu: 1. Formació del professorat en comunicació oral; 2. Definició de les accions formatives a l’alumnat; 3. Contextualització de les dimensions a valorar; 4. Elaboració de rúbriques d’avaluació.
Resultats i discussió
Després d’una jornada específica de formació IDP-ICE, s’han definit les accions de formació gradual per l’alumnat de cada curs a través de diverses reunions amb l’equip docent: Taller d’introducció a les comunicacions orals en grups reduïts a primer curs, seminari centrat en les habilitats de comunicació no verbal a segon curs, i tutories per millorar els recursos visuals a tercer curs. A més, s’ha elaborat una infografia per a visualitzar les dimensions a considerar en l’avaluació. Aquesta contextualització ha estat la base per elaborar la guia per a sistematitzar els criteris a tenir en compte en l’avaluació de la comunicació oral: domini del tema (60%), llenguatge (20%) i aspectes formals (20%).
Conclusions
S’ha dissenyat un programa formatiu a través d’un treball col·laboratiu entre professorat de diferents àrees de coneixement i cursos dels graus de NHD i CTA que ha permès desenvolupar una estratègia formativa de comunicació oral implementada durant aquest curs acadèmic 2024-25.
Aquest projecte d’innovació docent ha rebut un ajut per part del programa RIMDA de la Universitat de Barcelona (2022PID-UB/005).

# metadata.dc.rights[].value
cc by-nc-nd (c) Pérez Bosch, Maria et al., 2025

# metadata.dc.title[].value
Disseny d'un programa formatiu per a la millora de la competència de comunicació oral als graus de Nutrició Humana i Dietètica (NHD) i de Ciència i Tecnologia dels Aliments (CTA)